Fusi

Ko e fusi ko e fuʻu ʻakau ia, ko e meʻakai mahuʻinga lahi. Ko e siaine (ko e fusi mei Siaina) ko e faʻahinga melie ʻoku manakoa taha ia.

 Ngaahi faʻahinga kehekehe 
ʻOku lahi ʻa e ngaahi faʻahinga, kae katoa ʻoku nau kau ki he Musa paradisiaca cultivar Giant Cavendish (ʻoku faʻa tohi: Musa × paradisiaca).

 ngaahi faʻahinga fakasitaasi pe 
ʻOku ui ko e ngaahi hopa, sai maʻa e haka. Ko e Musa paradisiaca var normalis he onoʻaho.
 fehi
 fetaʻu
 fetaʻu hina
 fetaʻu kula — fua fuopotopoto
 fetaʻu ʻuluʻikumā
 filo
 filo matolu
 filo hako
 haumi
 hēhēfanga
 hopa
 lalama
 lehia — fua lahi ʻaupito ʻi he pupunga ʻe 3 pe 4 ʻo e kau ʻe taha pē
 maholi
 maholi hina
 maholi kula
 mami
 mami hina
 mami tutue
 moleʻa
 motu
 munomuna
 palakia, palakiha
 pikipiki (hina) — fua iiki, tea, kano fefeka
 pikopiko
 puko — hono lahi meimei tatau mo e lehia
 putalinga
 putalinga kula — polata lahi, pupunga lahi mo e kulokula, fua tatau mo e puko
 putalinga puku
 tapua
 tāteau
 tokonivai — pupunga lahi, kano fefeka
 tuʻutuʻukautala
 uhotaha
 vaivai
 vaivai hako — fua tauloto, lōloa, ngaofe
 vaivai puki
 vaʻamei

 ngaahi faʻahinga melie 
Sai kai momoho kae ʻikai moho. Ko e Musa paradisiaca var sapientum he onoʻaho.
 mahimahi — ʻoku mahi siʻi, polata siʻi
 mamae — ngaahi foʻi fua siʻi mo e hinehina, vakai foki ki he mamaea, lou kula
 mamae hina
 mamae kula
 mamae tuʻaniu
 mamae vai
 mamae heheifanga
 misipeka; meia Misi Peka — foʻi fua siʻisiʻi mo kulokula pē
 pata
 pata lahelahe — polata lōloa, fua lanumata, matalaʻiʻakau hinehina
 pata tonga — tatau mo e lahelahe, fua lālahi ange
 pata tea
 pata kula
 pata lōloa
 siaine, Musa acuminata, ko e taha pē mei he Musa paradisiaca var. sapientum
 siaine fisi — polata lōloa, lahi foʻi fua lahi
 siaine haʻamoa — polata tauloto, lahi foʻi fua lahi
 siaine ʻinitia — polata kula, foʻi fua kula
 siaine tonga — polata nonou, siʻi foʻi fua siʻi

 Hingoa ʻi he ngaahi lea kehe 
 fei, meiʻa (lea fakatahisi)
 faʻi (lea fakahaʻamoa)
 vudi (lea fakafisi)
 meika, wuti (lea fakakuki)

 Tataku 
 Hokohoko ngaahi ʻakau; Vaʻa fekumi ngoue Vainī
 Tongan dictionary; C.M. Churchward
 Plants of Tonga; T.G. Yuncker; BPB bulletin 220, Honolulu 1959